**Paziņojums par vieglās pasažieru automašīnas izsoli**

**2018.gada 19.februārī plkst. 17:00,** **Siguldas Valsts ģimnāzijas Deputātu zālē Krišjāņa Barona ielā 10, Siguldā** notiks **kustamās mantas – vieglās pasažieru automašīnas Renault Thalia, valsts reģistrācijas numurs FV9948** mutiskā izsole ar augšupejošu soli. Vieglās pasažieru automašīnas sākotnējā pirkuma maksa (nosacītā sākumcena) 1379,40 EUR t.sk. PVN.

Izsoles dalībniekus **reģistrē** Siguldas novada pašvaldības darba laikā no **2018.gada 01.februāra** **līdz 2018.gada 16.februārim,** 209.kabinetā, 2.stāvā, Zinātnes ielā 7, Siguldā, Siguldas novadā, uzziņas pa tālruni 29224687.

Līdz pieteikuma iesniegšanai izsoles dalībniekiem jāsamaksā dalības maksa 15,00 EUR (piecpadsmit euro nulle centi) t.sk. PVN un nodrošinājums 115,47 EUR, ieskaitot to Siguldas novada pašvaldības bankas kontā LV15 UNLA 0027 8001 3040 4, kas atvērts a/s „SEB banka”, kods UNLALV2X, ar atzīmi par dalībuvieglās pasažieru automašīnas Renault Thalia izsolē.